Il-familja tas-sewwieq ta’ fama internazzjonali u rebbieħ ta’ seba’ kampjonati tal-Formula 1, qalet li Michael Schumacher ħareġ mill-isptar fl-Isvizzera u sejjer lejn id-dar fejn mistenni jkompli jirkupra saħħtu. Schumacher kien sofra ġrieħi gravi f’rasu wara li fid-29 ta’ Diċembru li għadda ħabat rasu ma ġebla waqt li kien qed jiskija fl-Alpi Franċiżi. F’Ġunju Schumacher kien irrapurtat li ħareġ mill-koma li kien ilu fiha minn l-inċident.